Jaume oli todella huomaavainen alusta asti, ja piti koko viikon ajan huolta, että meillä oli kaikki hyvin. Yhteydenpito oli superhelppoa ja nopeaa whatsapp-viesteillä. Itse talo on juuri niinkuin kuvissa, pieni ja siisti. Kaikki pinnat, keittiö ja kylpyhuone ovat uusia ja toimivia. Matkamme oli joulukuussa, joten ensimmäiset päivät olivat viileitä sisälläkin, ennenkuin talo lämpesi kunnolla. Talo sijaitsee kapean ja kuoppaisen hiekkatien päässä, kukkulalla, josta näkee kauas. Joillekin sijainti ehkä tuntuisi hankalalta, mutta meille se oli täydellinen, kaukana katuvaloista omassa rauhassa. Sängyissä oli isot lämpimät oikeat peitot, mikä ei Espanjassa ole itsestäänselvyys. Internet oli nopea ja toimi moitteetta. Kaikenkaikkiaan aivan todella hyvä airbnb-kokemus, ei voi muuta kuin suositella! Voisimme todellakin majoittua uudelleen Jaumen talossa:).